IIG พุ่ง 7% ทะลุเป้า 45 บ. “ออลไทม์ไฮ” มั่นใจรายได้ปีนี้แตะ 650 ลบ.
IIG พุ่ง 7% ทะลุเป้า 45 บ. “ออลไทม์ไฮ” มั่นใจรายได้ปีนี้แตะ 650 ลบ. ลุ้นปิดดีล M&A ภายในสิ้นปี 64
IIG พุ่ง 7% ทะลุเป้า 45 บ. “ออลไทม์ไฮ” มั่นใจรายได้ปีนี้แตะ 650 ลบ. ลุ้นปิดดีล M&A ภายในสิ้นปี 64
2 ธ.ค. 2564

ผู้สื่อข่าวรายงานว่า วันนี้ (2 ธ.ค. 64) ราคาหุ้นของบริษัท ไอแอนด์ไอกรุ๊ป จำกัด (มหาชน) หรือ IIG โดย ณ เวลา 10:57 น. อยู่ที่ระดับ 45.75 บาท เพิ่มขึ้น 1.25 บาท หรือ 3.12% ทำจุดสูงสุดที่ 41.50 บาท และต่ำสุด 39.75 บาท ด้วยมูลค่าซื้อขาย 39.58 ล้านบาท ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์ฯ เมื่อวันที่ 6 ส.ค.2563

โดยก่อนหน้านี้(25พ.ย.64)นายสมชาย เมฆะสุวรรณโรจน์ IIG เปิดเผยว่า แผนการดำเนินงานในปี 2565 บริษัทตั้งเป้าหมายมีรายได้อยู่ที่ 900-950 ล้านบาท จากปี 2564 ที่คาดว่าจะมีรายได้เป็นไปตามเป้าหมายที่วางไว้ 650-700 ล้านบาท จากปีก่อนที่มีรายได้อยู่ที่ 553.11 ล้านบาท หลังจากในช่วง 9 เดือนแรกของปี 2564 บริษัทมีรายได้อยู่ที่ 494.54 ล้านบาท เพิ่มขึ้น 28.4% จากช่วงเดียวกันปีก่อน
ทั้งนี้ ปัจจุบันบริษัทมีมูลค่าสัญญารายปี มูลค่ารวม 326 ล้านบาท และมีงานในมือรอรับรู้รายได้ (Backlog) อยู่ที่ 288 ล้านบาท รวมทั้งยังอยู่ระหว่างนำเสนองาน มูลค่ารวม 467 ล้านบาท คาดว่ามีโอกาสได้รับงานไม่ต่ำกว่า 50% หรือประมาณกว่า 200 ล้านบาท
ขณะที่ธุรกิจด้านการบริหารจัดการความสัมพันธ์กับลูกค้า (CRM) ทุกปีจะมีการเติบโต 30% ขึ้นไป อย่างไรก็ตามธุรกิจที่จะมีการเติบโตมากคือ ธุรกิจบริการที่ปรึกษาด้านการวางแผนกลยุทธ์แบรนด์ การสร้างและบริหารประสบการณ์ลูกค้า (CEM) และการตลาดดิจิทัล รวมทั้งธุรกิจด้านการวิเคราะห์และจัดการข้อมูลเพื่อธุรกิจ (iiG Data) คาดว่าจะเติบโตสูงกว่า ERP และ CRM ดังนั้นยังคงมั่นใจว่าบริษัทจะมีรายได้แตะ 2,000 ล้านบาท ภายในปี 2567 ตามเป้าหมายที่วางไว้
นอกจากนี้ ในปัจจุบันบริษัทอยู่ระหว่างการเจรจาควบรวมหรือการซื้อกิจการ (M&amp;A) คาดว่าจะสามารถปิดดีลได้ภายในปี 2564 และประกาศดีลได้อย่างชัดเจนต้นปี 2565 ซึ่งจะเข้ามาเสริม Synergy ระหว่างกัน เป็นการสร้างการเติบโตในระยะยาว
ส่วนความคืบหน้าการออกผลิตภัณฑ์ทางด้านดิจิทัลอินชัวรันส์ (Digital Insurance) และงานบริการที่เกี่ยวข้อง หลังจากบริษัทได้จัดตั้งบริษัทร่วมลงทุน บริษัท ไอแอนด์ไอ เวนเจอร์ จำกัด (iiV) ทุนจดทะเบียน 50 ล้านบาท โดยบริษัทถือหุ้น 50% และบริษัท วิริยะพรอพเพอร์ตี้ จำกัด ถือหุ้น 50% นั้น ปัจจุบันอยู่ระหว่างพัฒนาแพลตฟอร์ม โดยผลิตภัณฑ์แรกที่จะออกสู่ตลาดคาดว่าจะอยู่ในช่วงครึ่งหลังของปี 2565
บริษัทหลักทรัพย์ เคจีไอ จำกัด (มหาชน) ระบุในบทวิเคราะห์ (19 ต.ค. 64) ว่า ยังคงมองบวกกับแนวโน้มระยะยาวของ IIG โดยคาดว่ากำไรสุทธิจะทำสถิติสูงสุดใหม่ที่ 120 ล้านบาทในปี 2565 คิดเป็นอัตราการเติบโตที่ 38% เมื่อเทียบจากปีก่อน ซึ่งอัตราเติบโตในช่วงสองปีนี้  และแนวโน้มการเติบโตในถัดไปยังได้แรงหนุนจาก 1) การตั้ง joint venture ร่วมกับวิริยะเมื่อเดือนมิถุนายน 2564  2) การเปิดตัวสอง cloud software ใหม่อย่างเป็นทางการ (Coupa และ Vonage) ในเดือนสิงหาคม 2564 และ 3) การเข้าลงทุนใน DigiNative ในเดือนกันยายน 2564 (ถือหุ้น 60%)
ทั้งนี้ เนื่องจากผลประกอบการมีแนวโน้มสดใส จึงยังคงคำแนะนำซื้อ และประเมินราคาเป้าหมายที่ 45.00 บาท อิงจาก P/E ปี 2565 ที่ 37.0 เท่า ซึ่งเท่ากับค่าเฉลี่ยระยะยาวของหุ้นประเภทนี้ในภูมิภาคเพิ่มขึ้น 1.0 S.D.